PSL นำทีม “หุ้นเรือ” เด้งแรง! รับ BDI วิ่ง 7% หวังเศรษฐกิจ “จีน” ครึ่งปีหลังฟื้น
PSL นำทีม TTA-RCL เด้งแรง! ขานรับตัวเลข BDI พุ่งเกือบ 7% คลายกังวลเศรษฐกิจจีนผ่านจุดต่ำสุดไปแล้ว คาดจะเริ่มดีขึ้นในไตรมาส 2/65 เป็นต้นไป
PSL นำทีม TTA-RCL เด้งแรง! ขานรับตัวเลข BDI พุ่งเกือบ 7% คลายกังวลเศรษฐกิจจีนผ่านจุดต่ำสุดไปแล้ว คาดจะเริ่มดีขึ้นในไตรมาส 2/65 เป็นต้นไป
18 ก.ค. 2565

ผู้สื่อข่าวรายงานว่า วันนี้ (18 ก.ค.65) ณ เวลา 10:29 น. ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL อยู่ที่ระดับ 18.10 บาท บวก 1.10 บาท หรือ 6.47% สูงสุดที่ระดับ 18.20 บาท ต่ำสุดที่ระดับ 17.50 บาท ด้วยมูลค่าการซื้อขาย 120.38 ล้านบาท
บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 8.70 บาท บวก 0.40 บาท หรือ 4.82% สูงสุดที่ระดับ 8.75 บาท ต่ำสุดที่ระดับ 8.45 บาท ด้วยมูลค่าการซื้อขาย 49.01 ล้านบาท
บริษัท อาร์ ซี แอล จำกัด (มหาชน) หรือ RCL อยู่ที่ระดับ 34.25 บาท บวก 1.50 บาท หรือ 4.58% สูงสุดที่ระดับ 34.75 บาท ต่ำสุดที่ระดับ 33.25 บาท ด้วยมูลค่าการซื้อขาย 92.77 ล้านบาท
นายเบญจพล สุทธิ์วนิช ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เอเชีย เวลท์ กล่าวว่า ราคาหุ้นกลุ่มเดินเรือที่ปรับตัวขึ้นมา คาดเป็นไปตามค่าระวางเรือ (BDI) ล่าสุดปิดที่ 2,150 จุด เพิ่มขึ้น 140 จุด +6.97% หลังจากคลายกังวลเศรษฐกิจจีน หลังผ่านจุดต่ำสุดไปแล้วในไตรมาส 1/65 และน่าจะเริ่มดีขึ้นในไตรมาส 2/65 เป็นต้นไป
ขณะเดียวกันคาดว่าการปรับขึ้นดอกเบี้ย และการทำ Quantitative Tightening (QT) เพื่อสกัดเงินเฟ้อของธนาคารกลางสหรัฐ (เฟด) ไม่ได้รุนแรงอย่างที่ตลาดวิตก ส่งผลให้มีเงินไหลเข้ามาในตลาดหุ้น และทำให้สภาพคล่องในตลาดดีขึ้น
อีกทั้งด้วยราคาหุ้นกลุ่มนี้ลงมาค่อนข้างถูกแล้ว จึงมีความน่าสนใจเข้ามาลงทุน แนะนำ “ซื้อ” PSL ให้แนวต้าน 18.40-18.90 บาท